Meida Proscevičiūtė

Meida Proscevičiūtė (g. 2005 m. spalio 29 d.) – Lietuvos futbolininkė, puolėja. Atstovauja „Gintros“ klubui.

Karjera 
Ukmergėje gimusi futbolininkė karjerą pradėjo gimtojo miesto sporto mokykloje, nuo 2019 m. atstovavo Ukmergės Sporto Centro ekipai. Ukmergiškės rungtyniavo LMFA I lygoje, o U-15 ekipa žaidė savo amžiaus grupėje.

2019 m. gegužės 30 d. merginų Elitinės U-15 lygos rungtynėse prieš Utenos Utenį pasižymėjo pelnydama net aštuonis įvarčius. Ukmergiškės nugalėjo varžoves rezultatu 8:0.

Šiaulių SG-FA 
Nuo 2019 m. rudens atstovavo Šiaulių SG-FA. Ši ekipa rungtyniavo 2020 m. moterų A lygoje.

Debiutavo 2019 m. rugsėjo 19 d. rungtynėse prieš FC Gintra. Čempionės sutriuškino „gimnazistes“ rezultatu 10-0.

2019 m. rugsėjo 22 d. rungtynėse prieš MFK Kauno Žalgiris pelnė lemiamą įvartį, kuris lėmė šiauliečių pergalę rezultatu 1:0.

2020 m. ir toliau atstovavo Šiaulių SG-FA, kuri žaidė A lygoje. O LMFA I lygoje žaidė Ukmergės SC ekipoje.

Ukmergės SC  
2021 m. rungtyniavo Ukmergės SC ekipoje, kuri dalyvavo LMFA I lygos kovose.

„Gintros“ klubas 
2021 m. antroje sezono pusėje atstovavo „Gintros“ klubui, kuris rungtyniavo moterų A lygoje.

2021 m. rugsėjo 12 d. debiutavo Gintros klube rungtynėse prieš FK Vilnius.

„Sanedo“ sporto klubas 
2022 m. pradžioje perėjo į Sanedo klubą, kuris debiutavo moterų A lygoje. Buvo viena iš rezultatyviausių žaidėjų A lygoje.

2022 m. gegužės 29 d. rungtynėse prieš Bangos klubą pasižymėjo pelnydama keturis įvarčius, o joniškietės sutriuškino gargždiškes rezultatu 7:0.

„Gintros“ klubas 
2022 m. liepos mėn. pasirašė sutartį su FC Gintra.

Statistika 
 A lygos statistika

Spalvų reikšmės:
  Ekipa žaidė A lygoje;

Rinktinės 
Kviečiama į WU-17 ir WU-19 jaunimo rinktines. WU-17 rinktinei atstovavo nuo 2021 m., o WU-19 rinktinei – nuo 2022 m.

Atstovaudama WU-19 rinktinei pelnė įvartį 2022 m. balandžio 6 d. rungtynėse prieš Juodkalnijos WU-19. Lietuvaitės nugalėjo varžovus minimalia persvara 1:0.

Debiutavo nacionalinėje rinktinėje 2021 m. lapkričio 26 d. rungtynėse prieš Kroatiją.

Pasiekimai 
 su FC Gintra
 Lietuvos moterų futbolo A lyga: 2022 m.
 Baltijos moterų futbolo lyga: 2023 m.

Šaltiniai

Nuorodos 
 fkgintra.lt info
 [ Soccerway] (Apie žaidėją)
 lietuvosfutbolas.lt (Apie žaidėją)
 Globalsportsarchive (Apie žaidėją)

Lietuvos futbolininkės